CELEX: 62010CN0194
Language: fi
Date: 2010-04-21 00:00:00
Title: Asia C-194/10: Ennakkoratkaisupyyntö, jonka Landgericht München I (Saksa) on esittänyt 21.4.2010 — Robert Nicolaus Abt, Daniela Kalwarowskyj, Mangusta Beteiligungs GmbH, Karsten Trippel, VC-Services GmbH, Henning Hahmann v. Hypo Real Estate Holding AG

17.7.2010   
            
            
               FI
            
            
               Euroopan unionin virallinen lehti
            
            
               C 195/3
            
         Ennakkoratkaisupyyntö, jonka Landgericht München I (Saksa) on esittänyt 21.4.2010 — Robert Nicolaus Abt, Daniela Kalwarowskyj, Mangusta Beteiligungs GmbH, Karsten Trippel, VC-Services GmbH, Henning Hahmann v. Hypo Real Estate Holding AG
   (Asia C-194/10)
   2010/C 195/06
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landgericht München I
   
      Pääasian asianosaiset
   
   
      Kantajat: Robert Nicolaus Abt, Daniela Kalwarowskyj, Mangusta Beteiligungs GmbH, Karsten Trippel, VC-Services GmbH ja Henning Hahmann
   
      Vastaaja: Hypo Real Estate Holding AG
   
      Väliintulijat: Klaus E. H. Zapf ja Inge Jung-Arend
   
      Ennakkoratkaisukysymykset
   
   
               1)
            
            
               Sovelletaanko direktiivin 2007/36 (1) 5 artiklan 1 kohtaa unionin oikeuteen sisältyvän ennakkovaikutuksen kiellon vuoksi jo silloin, kun kansallinen lainsäätäjä on antanut säännöksen, jonka voimassaolo päättyy direktiivin täytäntöönpanon määräajan umpeutuessa ja jolla täytäntöönpanon määräajan ollessa käynnissä sallitaan yhtiökokouksen koollekutsumisajan lyhentäminen jopa yhteen päivään, ja kun yhtiökokouksessa tehdään päätös (osakepääoman korottaminen ilman merkintäetuoikeutta), joka on laintasoisen säännöksen perusteella voimassa kaupparekisteriin merkitsemisen jälkeen myös, jos tämä yhtiökokouksen päätös julistetaan hyväksytyn kumoamiskanteen seurauksena mitättömäksi?
            
         
               2)
            
            
               Jos tähän kysymykseen vastataan myöntävästi: voidaanko direktiivin 2007/36 5 artiklan 1 kohdan rikkominen perustella unionin oikeuden säännöksillä, erityisesti EY:n perustamissopimuksen 297 artiklalla?
            
         
      (1)  Osakkeenomistajien eräiden oikeuksien käyttämisestä julkisesti noteeratuissa yhtiöissä 11.7.2007 annettu Euroopan parlamentin ja neuvoston direktiivi 2007/36/EY; EUVL L 184, s. 17.